27/01/2016 | Administración LocalMunicipal
Boqueixón
Bases da convocatoria para a contratación laboral dun capataz de servizos por xubilación parcial

En cumprimento do artigo 58.4 da Lei 2/2015, de 29 de abril, de Emprego Público de Galicia, publícase a convocatoria e bases para a contratación laboral de relevo do posto de capataz de servizos por xubilación parcial, aprobada por Resolución da alcaldía de data 19 de xaneiro do 2016: O concello de Boqueixón acordou xestionar directamente o servizo de abastecemento de auga municipal, para o cal é necesario dispoñer dun traballador que reúna as condicións precisas para a realización deste tipo de traballos. Por outro lado, o traballador laboral fixo, capataz de servizos, don John Ander Koldobika Mikel Aumente Lopez del Moral ten solicitado e concedida a xubilación parcial correspondente ao 75%, polo que a súa xornada laboral no concello será do 25% a partires do día 15 de febreiro deste ano. O Real Decreto Lexislativo 2/2015 do 23 de outubro polo que se aproba o texto refundido da Lei do Estatuto dos Traballadores, no seu artigo 12 apartados 6 e 7 establecen que cando a xubilación parcial alcance o 75% deberá concertarse simultaneamente un contrato de relevo a xornada completa con duración indefinida. Así mesmo, a lei 48/2015 de 29 de outubro, de presupostos xerais do estado para 2016, no seu artigo 20 apartado dous, establece que durante o ano 2016 non se procederá á contratación de persoal temporal, nin ao nomeamento de persoal estatutario temporal ou de funcionarios interinos, salvo en casos excepcionais e para cubrir necesidades urxentes e inaprazables que se restrinxirán aos sectores, función e categorías profesionais que se consideren prioritarios ou que afecten ao funcionamento dos servizos públicos esenciais. No apartado catro, establece que a contratación deste persoal laboral ou funcionario interino ou estatutario temporal requirirá a previa autorización do Ministerio de Facenda e Administracións Públicas. Tendo en conta que o servizo de abastecemento de auga é un servizo mínimo obrigatorio para o concello e tendo en conta, así mesmo, que a xubilación do traballador é do 75%, resulta amplamente xustificada a excepcionalidade e a prioridade do servizo para o cal se pretende levar a cabo a contratación. Por todo o cal, RESOLVO, É obxecto das presentas bases a contratación dun capataz de servizos, persoal laboral indefinido, modalidade CONTRATO DE RELEVO vinculado á xubilación parcial dun/ha traballador/a do Concello de Boqueixón, con carácter de laboral dun traballador deste concello, con carácter indefinido e a tempo completo, cunha duración igual ó tempo que falte ó traballador substituído para acadar a idade de xubilación máis dous anos adicionais, cuxas características son:  Grupo de cotización: 8  Formación a acreditar: a utilización dos medios mecánicos ou técnicos que se lle asignen, das tarefas relacionadas co funcionamento e mantemento dos diferentes edificios, servizos e instalacións municipais, obras en xeral, auga, saneamento, limpeza, medio ambiente, manexo de maquinaria, ferramenta, vehículos, etc, e outras labores requiridas polos servizos municipais  Xornada de traballo: a tempo completo. · Salario: salario segundo categoría tendo en conta que a base de cotización non poderá ser inferior ao 65% do promedio das bases de cotización correspondentes aos seis últimos meses do período de base reguladora da pensión de xubilación parcial  Funcións: similares as do traballador substituído entendendo que son funcións da presente contratación a realización dos servizos básicos correspondestes a un municipio de menos de 5.000 habitantes e calquera outro que estableza a Lei.  Duración do contrato: Deberá acadar polo menos unha duración igual ó resultado de sumar dous anos ó tempo que lle falte ó traballador substituído para acadar a idade ordinaria de xubilación.  Requisitos mínimos do relevista: estar en situación de desemprego. A modalidade do contrato é de RELEVO regulada no artigo 12 do Real Decreto Lexislativo 2/2015, de 23 de outubro, polo que se aproba o Texto Refundido da Lei do Estatuto dos Traballadores. Para tomar parte nas probas de selección, será necesaria, de acordo co establecido no artigo 50 da Lei 2/2015 de 29 de abril do empregado público de Galicia: a) Ter a nacionalidade española, sen prexuízo do disposto no artigo 52 da citada norma. b) Ter cumpridos 16 anos de idade e non exceder a idade máxima de xubilación forzosa c) Titulación mínima: estar en posesión do título do certificado de escolaridade ou equivalente, e así mesmo do permiso de conducir tipo B. Cando se aleguen equivalencias de títulos achegarase, no seu día, certificado para o efecto da Consellería de Educación e Ordenación Universitaria. No caso de titulacións obtidas no estranxeiro, deberán posuír o documento que acredite fidedignamente a súa homologación. (Requírese copia compulsada dos títulos). d) Capacidade funcional: non padecer enfermidade nin estar afectado por limitación física ou psíquica incompatible co desempeño das correspondentes funcións. e) Non ter sido separado, mediante expediente disciplinario, do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmo termos, o acceso ó emprego público.(Achégase declaración xurada a cubrir polo aspirante que deberá presentar no momento de solicitude de participación no proceso selectivo). f) Estar desempregado/a e inscrito/a como desempregado/a no Servizo Público de Emprego. g) Estar en posesión de curso ou certificado de manipulador de alimentos. OS/AS ASPIRANTES DEBERÁN REUNIR TODOS OS REQUISITOS ANTERIORMENTE CITADOS NA DATA NA QUE FINALICE O PRAZO PARA A PRESENTACIÓN DE INSTANCIAS. Unha vez aprobada a convocatoria polo alcalde, publicarase a convocatoria e bases que rexen a mesma mediante anuncio no boletín oficial da provincia, no taboleiro de edictos e na páxina web do Concello de Boqueixón. As sucesivas publicacións necesarias para o desenvolvemento do procedemento selectivo efectuaranse a través do taboleiro de edictos do concello e na páxina web municipal www.boqueixon.es As solicitudes para tomar parte nas correspondentes probas de acceso dirixiranse ó alcalde do Concello de Boqueixón (de conformidade co modelo de instancia, da presente convocatoria) e presentaranse no rexistro de entrada do concello, no prazo de 5 días hábiles contados a partir do día seguinte ó da publicación no Boletín Oficial da provincia. Tamén se publicará no taboleiro de anuncios e na páxina Web do Concello de Boqueixón. As solicitudes que se fagan noutro Rexistro Xeral distinto do de Boqueixón, deberán remitir unha copia de dita solicitude ó fax 981 513 000 no prazo máximo establecido para a presentación da citada solicitude. A solicitude deberá ir acompañada por: - Fotocopia compulsada do DNI o, no seu caso, pasaporte. - Acreditación de situación de desemprego e estar inscrito/a como demandante de emprego, mediante tarxeta de demandante de emprego da Oficina pública de emprego. - Fotocopia compulsada do título habilitante para participar no proceso. - Fotocopia compulsada do permiso de circulación. - Fotocopia compulsada do título acreditativo de ter o curso de manipulador de alimentos. - Documentación acreditativa, en orixinal ou fotocopia compulsada, dos méritos a valorar pola comisión seleccionadora. - Declaración xurada do cumprimento dos requisitos legais para a participación na convocatoria pública no modelo que se achega. Expirado o prazo de presentación de instancias, a alcaldía ditará resolución no prazo de 3 días, declarando aprobada a lista provisional de admitidos/as e excluídos/as. Dita resolución publicarase no taboleiro de edictos do concello e na páxina web, e se sinalará un prazo de 5 días hábiles para a subsanación. A subsanación será única e exclusivamente dos requisitos de admisión, non dos méritos que aleguen, de cuxa exactitude e adecuación serán responsables os/as solicitantes. Transcorrido o prazo de subsanación pola alcaldía ditarase resolución da lista definitiva de admitidos/as e excluídos/as, que se publicará no taboleiro de edictos do concello e na páxina web. Na mesma publicación farase constar a composición da Comisión seleccionadora, o día, hora, e lugar no que se realizará a proba de selección. No caso de non existir aspirantes excluídos/as, e por tanto non proceder o prazo de subsanación, obviarase a primeira publicación, podendo realizarse directamente a segunda, coa lista definitiva de aspirantes admitidos, a composición da comisión seleccionadora, o día, a hora, e lugar no que se realizará a proba de selección.1.- O tribunal cualificador será nomeado pola alcaldía e estará composta por 5 membros: un/unha presidente/a, 3 vogais, e un/unha secretario/a. De conformidade co establecido no artigo 59 da Lei 2/2015 de emprego público de Galicia, a composición do tribunal cualificador das probas selectivas deberá axustarse aos principios de imparcialidade e profesionalidade dos seus membros, e de paridade entre mulleres e homes, e sen que poidan formar parte dos mesmos, o persoal de elección ou designación política, os funcionarios interinos, nin o persoal laboral temporal ou eventual, ademais a pertenza debe ser a título individual e persoal, sen que poidan facelo por conta ou representación de ninguén.2.- O tribunal cualificador estará integrado como segue: A.- PRESIDENTE: Un/unha funcionario/a do Concello de Boqueixón B.- VOGAIS: Tres funcionarios/as ou persoal laboral fixo do Concello de Boqueixón que se designen C.- SECRETARIA A da corporación ou funcionario/a en quen delegue, con voz pero sen voto 3.- O tribunal cualificador non poderá constituírse nin actuar sen a asistencia de máis da metade dos seus membros, sendo necesaria a asistencia do presidente e do/a secretario/a. As decisións se adoptarán por maioría, resolvendo en caso de empate o voto de calidade de quen actúa como presidente/a. Os seus acordos serán impugnables nos supostos e formas establecidas pola Lei 30/92, de 26 de novembro. O tribunal cualificador continuará constituída ata tanto se resolvan as reclamacións plantexadas ou as dúbidas que se poidan derivar do procedemento selectivo.4.- Os membros do tribunal cualificador deberán absterse de formar parte do mesmo cando concorran neles algunha das circunstancias previstas no artigo 28 da Lei 30/92, de 26 de novembro, de conformidade co art.13.4 do Real Decreto 364/95, de 10 de marzo, debendo notificalo á presidencia, en caso contrario poderán ser recusados polos/as aspirantes se concorre algunha daquelas circunstancias.5.- A Actuación do tribunal cualificador axustarase estritamente ás bases da convocatoria.6.- Serán de aplicación a dito Órgano as normas sobre constitución de órganos colexiados previstas nos art.22 e seguintes da Lei 30/1992, así como o disposto nos art.28 e 29 de dita norma legal.1) O procedemento de selección dos/as aspirantes constará das seguintes fases: FASE DE CONCURSO DE MÉRITOS 1.- A puntuación obtida nesta fase, que non será eliminatoria nin poderá terse en conta para superar a fase de oposición, incorporarase á puntuación final de aqueles/as aspirantes que teñan superado a fase de realización das probas, a efectos de determinar a cualificación final e orde de puntuación. Os méritos puntuables (máximo 5 puntos) son os que seguidamente se indican, coa puntuación sinalada para cada un deles: a) Experiencia profesional: poderá outorgarse ata un máximo de 3 puntos, de acordo cos seguintes criterios: – Por cada mes completo de servizos efectivos prestados en empresas privadas coas funcións da praza iguais ou similares á que se oferta: 0,10 puntos. – Por cada mes completo de servizos efectivos prestados en Administracións públicas coas funcións da praza iguais ou similares á que se oferta: 0,20 puntos.2.- Por cursos de formación relacionados co posto, debidamente acreditados a xuízo da comisión seleccionadora, corresponderá ata un máximo de 2 puntos, de acordo cos seguintes criterios: - Cursos entre 10 e 30 horas de duración: 0,20 puntos. - Curso entre 31 e 50 horas de duración: 0,40 puntos. - Curso entre 51 e 99 horas de duración: 0,60 puntos. - Curso de máis de 100 horas de duración: 1 punto. - Os cursos que se aporten de galego ou validación (só se computará o de nivel máis alto): Celga 4: 1 punto Celga 3: 0,75 puntos Celga 2: 0,50 puntos Celga 1: 0,25 puntos Os méritos admisibles e valorables serán unicamente os causados ata a data de expiración do prazo sinalado para a presentación de instancias. A falta de acreditación dos méritos non será subsanable e xerará a non valoración dos mesmos.1) FASE DE REALIZACIÓN DAS PROBAS SELECTIVAS: consistirán na realización de dúas probas, unha de carácter teórico e outra de carácter práctico, que se desenvolverán como segue: - PROBA TEÓRICA: consistirá na resolución, por escrito, dun exercicio tipo test, de 25 preguntas, relacionado co temario adxunto. Cada resposta correcta terá un valor de 0,40 puntos. As respostas incorrectas non puntúan en negativo. O presente exercicio terá carácter obrigatorio e eliminatorio, cualificándose ata un máximo de 10 puntos sendo eliminados os/as aspirantes que non acaden un mínimo de 5 puntos. Aqueles/as aspirantes que non acaden a puntuación mínima esixida non poderán realizar as probas prácticas. - PROBA PRÁCTICA: Consistirá nunha ou varias probas de carácter práctico acordada pola comisión seleccionadora antes da realización da mesma, e está relacionada coas tarefas que o posto require, e no tempo que o tribunal cualificador determine. A presente proba terá carácter obrigatoria e é eliminatoria, cualificándose ata un máximo de 10 puntos sendo eliminados os/as aspirantes que non acaden un mínimo de 5 puntos. Para superar esta fase é preciso obter un mínimo de 5 puntos na proba teórica e 5 puntos na proba práctica. Os/as aspirantes que superen as probas sumarán a puntuación acadada na fase do concurso de méritos. - Superarán o proceso selectivo aqueles/as aspirantes que, ordenados segundo a puntuación global acadada, lle corresponda un número de orde igual ou inferior ó número de prazas convocadas. - Para a obtención da puntuación global a comisión seleccionadora sumará as puntuacións de ambas fases, de aqueles/as aspirantes que superasen as probas selectivas. - No caso de empate a orde se establecerá atendendo sucesivamente ós seguintes criterios: a) Maior puntuación obtida na fase de probas. b) Maior puntuación obtida en cada un dos exercicios da fase de proba por orde en que se teñan realizado. c) Maior puntuación nos apartados do baremo de méritos pola orde en que estes aparezan na convocatoria. - En ningún caso o tribunal cualificador poderá declarar que teñen superado o proceso selectivo, e por tanto, aprobado maior número de aspirantes que o número de prazas convocadas. - O tribunal cualificador queda facultado para determinar o nivel mínimo esixido para a obtención das cualificacións de conformidade co sistema de valoración que acorde en cada exercicio. Rematada a cualificación dos/as aspirantes, o tribunal cualificador publicará no taboleiro de anuncios deste concello e na páxina web, a relación de todos os/as aspirantes coa puntuación obtida, así como a proposta dos/as aspirantes seleccionados como titular e suplentes. Abrirase un prazo de 10 días para a presentación das alegacións ós resultados acadados que se indicarán cando se publique o listado da puntuación final. De non presentarse elevarase a definitiva a lista que se publicará na páxina Web do Concello e no taboleiro de anuncios. Cando o tribunal non poida efectuar proposta de nomeamento por non ter concorrido os/as aspirantes ou por non ter acadado a puntuación esixida para superar as probas selectivas, elevará proposta á alcaldía de que se declare deserta. Constituirá unha lista de espera ou bolsa de traballo, con vixencia ata a xubilación do/a traballador/a substituído/a, para o caso de resolución de contrato ou calquera outra vacante que puidera sobrevir, seguindo a orde de puntuación obtida polos/as restantes aspirantes. En caso de renuncia ou baixa dalgún dos/as seleccionados/as, este pasará a ocupar o último lugar na lista, ocupando o seu posto o seguinte da mesma. No caso de que algún dos/as seleccionados/as renunciara dúas veces quedará fora da bolsa de traballo.1.- No prazo máximo de dous días seguintes ó da data de publicación definitiva da relación de seleccionados/as polo o tribunal cualificador, o alcalde ditará resolución sobre a contratación do/a seleccionado/a.2.- Co/a nomeado/a celébranse contrato laboral de relevo. Habida conta do carácter de duración determinada na contratación, a extinción da relación laboral producirase por xubilación total, dimisión, morte, incapacidade permanente total ou absoluta ou gran invalidez ou declaración de calquera situación que implique perda da condición de empregado público do traballador relevado xubilado parcialmente.1.- A presente convocatoria nas súas bases e cantos actos administrativos se deriven da mesma e das actuacións da Comisión seleccionadora, poderán ser impugnadas polos/as interesados/as nos casos e nas normas establecidas na Lei 30/1992, do 26 de novembro, sobre Réxime Xurídico das Administración Públicas e Procedemento Administrativo Común.2.- A comisión seleccionadora queda facultada para resolver as dúbidas que poidan presentarse, e adoptar resolucións, criterios e medidas necesarias para a boa orde do concurso, en aqueles aspectos non previstos nestas bases. DÉCIMO CUARTA.- A presente Resolución será publicada no Taboleiro de Anuncios do Concello de Boqueixón e na páxina web. - Listado de parroquias e núcleos do Concello de Boqueixón. - Fontanería. - Albanelería. - Xardinería. - O municipio: Concepto. Organización e competencias do municipio. - Normas básicas de seguridade e saúde laboral. DATOS PERSOAIS CONVOCATORIA Don/a………………………………………………………….……….……., con DNI….……………… e domicilio en ………………………………………., nacional de…………………………, a efectos de poder participar no proceso selectivo de CONTRATACIÓN LABORAL DE RELEVO DO POSTO DE CAPATAZ DE SERVIZOS, POR XUBILACIÓN PARCIAL. DECLARA BAIXO A SÚA RESPONSABILIDADE: - Non ter sido separado/a mediante expediente disciplinario do servizo de calquera das Administracións Públicas, e dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargo públicos por resolución xudicial, para o acceso ó corpo ou escala funcionario, ou para exercer funcións similares ás que desempeñaban no caso do persoal laboral, no que tivese sido separado ou inhabilitado. No caso de ser nacional doutro Estado, non se achar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ó emprego público. - Posuír a capacidade funcional para o desempeño das tarefas en non padecer enfermidade ou eiva física que impida o normal exercicio das tarefas habituais e funcións correspondentes ó posto de traballo ó que se opta. Así mesmo, a efectos do previsto no artigo 10 da Lei 53/1984, do 26 de decembro de Incompatibilidades do Persoal ó Servizo das Administracións Públicas e no artigo 13.1 do Real Decreto 598/1985, do 30 de abril, sobre incompatibilidades do persoal ó servizo da Administración do Estado, da Seguridade Social e dos Entes, Organismos e Empresas dependentes, DECLARA: - Que non desempeña ningún posto ou actividade no sector público delimitado polo artigo primeiro da Lei 53/1984, - Que non realiza actividade privada incompatible ou suxeita a recoñecemento de compatibilidade. Boqueixón, 20 de xaneiro de 2016. O alcalde: Ovidio Rodeiro Tato